РЕПУБЛИКА СРБИЈА

АУТОНОМНА ПОКРАЈИНА ВОЈВОДИНА

ОПШТИНА БЕЧЕЈ

ПРЕДСЕДНИК ОПШТИНЕ

Број: II 47-24/2019

Дана: 20.01.2020.

Бечеј

На основу члана 73. и 76. Закона о пореском поступку и пореској администрацији („Службени гласник РС“, број  [80/2002, 84/2002 - испр., 23/2003 - испр., 70/2003, 55/2004, 61/2005, 85/2005 – др.закон, 62/2006 – др.закон, 63/2006 – испр.др.закона, 61/2007, 20/2009, 72/2009 – др.закон, 53/2010, 101/2011, 2/2012 -испр., 93/2012, 47/2013, 108/2013, 68/2014, 105/2014](http://www.paragraf.rs/propisi/zakon_o_poreskom_postupku_i_poreskoj_administraciji.html)*,* 91/2015 – аутентично тумачење, 112/2015, 15/2016, 108/2016, 30/2018, 95/2018 и 86/2019) и члана 47, став 1, тачка 7, Статута општине Бечеј („Службени лист Општине Бечеј“ број 5/2019) председник општине доноси

РЕШЕЊЕ О ОДЛАГАЊУ ПЛАЋАЊА ДУГА ПО ОСНОВУ ЛОКАЛНИХ ЈАВНИХ ПРИХОДА ОБВЕЗНИЦИМА НА ТЕРИТОРИЈИ ОПШТИНЕ БЕЧЕЈ

Одобрава се одлагање плаћања дуга по основу локалних јавних прихода за пореске обвезнике са укупним дугом изнад 5.000,00 динара.

Пореском обвезнику коме је плаћање пореског дуга одложено, а који редовно измирује рате доспелих обавеза које су одложене, укључујући и текуће обавезе у складу са законом, одобрава се отпис 50% камате која се односи на тај дуг, по истеку 12 месеци.

Овлашћује се Десанка Тобџић, начелница одељења за локалну пореску администрацију, да одлучује о одлагању плаћања пореског дуга пореских обвезника који испуњавају законске услове, са укупним дугом до износа од 50.000,00 динара до 12 рата.

Овлашћује се Далила Дујаковић, заменица председника општине, да одлучује о одлагању плаћања пореског дуга пореских обвезника који испуњавају законске услове, са укупним дугом изнад износа од 50.000,00 динара до 60 рата.

Одлагање плаћања пореског дуга вршиће се издавањем решења Одељења за локалну пореску администрацију општине Бечеј, по захтеву странке.

Овим Решењем престаје да важи Овлашћење број II 031-99/2016 од 28.11.2016.године.

Ово Решење објавити у „Службеном листу Општине Бечеј“.

Израдила:

Маријана Ловрић

Председник општине Драган Тошић